CELEX: 62013CN0146
Language: hu
Date: 2013-03-22 00:00:00
Title: C-146/13. sz. ügy: 2013. március 22-én benyújtott kereset — Spanyol Királyság kontra az Európai Parlament és az Európai Unió Tanácsa

15.6.2013   
            
            
               HU
            
            
               Az Európai Unió Hivatalos Lapja
            
            
               C 171/15
            
         2013. március 22-én benyújtott kereset — Spanyol Királyság kontra az Európai Parlament és az Európai Unió Tanácsa
   (C-146/13. sz. ügy)
   2013/C 171/30
   Az eljárás nyelve: spanyol
   
      Felek
   
   
      Felperes: Spanyol Királyság (képviselők: E. Chamizo Llatas és S. Centeno Huerta meghatalmazottak)
   
      Alperesek: az Európai Parlament és az Európai Unió Tanácsa
   
      Kereseti kérelmek
   
   
               —
            
            
               A Bíróság állapítsa meg az egységes szabadalmi oltalom létrehozásának területén megvalósítandó megerősített együttműködés végrehajtásáról szóló, 2012. december 17-i 1257/2012/EU európai parlamenti és tanácsi rendelet (1) jogi értelemben nem létezik, vagy másodlagosan azt teljes egészében semmisítse meg,
            
         
               —
            
            
               harmadlagosan, állapítsa meg a következő részeinek semmisségét:
               
                           a)
                        
                        
                           A 9. cikk (1) bekezdése teljes egészében, valamint a 9. cikk (2) bekezdése a jelen kereset ötödik jogalapjában megjelöltek szerint;
                        
                     
                           b)
                        
                        
                           A 18. cikk (2) bekezdése teljes egészében, valamint a rendeletben foglalt összes olyan hivatkozás, amely az egységes szabadalmi bíróságra, mint az egységes európai szabadalmi rendszer bírósági rendszerére és annak forrására utal,
                        
                     
         
               —
            
            
               az Európai Parlamentet és az Európai Unió Tanácsát kötelezze a költségek viselésére.
            
         
      Jogalapok és fontosabb érvek
   
   
               1.
            
            
               A jogállamiság értékeinek megsértése azáltal, hogy az Európai Szabadalmi Hivatal által megadott jogcímen alapuló szabályozást vezet be, amely hivatal jogi aktusai nincsenek bírósági felülvizsgálatnak alávetve.
            
         
               2.
            
            
               Az uniós jogi aktus nem létezése, másodlagosan pedig a rendelet jogalapjának hiánya, mivel az nem vezet be olyan eszközöket, amelyek biztosítanák az EUMSZ 118. cikkben írt egységes oltalmat.
            
         
               3.
            
            
               Hatáskörrel való visszaélés, mivel a megerősített együttműködést a Szerződésben foglaltaktól eltérő célokra használták.
            
         
               4.
            
            
               Az EUMSZ 291. cikk (2) bekezdésének megsértése, másodlagosan pedig a Meroni-ügyben hozott ítélet alapján kialakult ítélkezési gyakorlat megsértése az éves díjak és azok szétosztása kvótái meghatározásának rendszerének szabályozása miatt.
            
         
               5.
            
            
               A Meroni-ügyben hozott ítélet alapján kialakult ítélkezési gyakorlat megsértése amiatt, hogy meghatározott feladatokat bíznak az Európai Szabadalmi Hivatalra az egységes európai szabadalommal kapcsolatban.
            
         
               6.
            
            
               Az önállóság elvének és az uniós jog egységes alkalmazása elvének megsértése a rendelet hatálybalépésének rendszerét illetően.
            
         
      (1)  HL L 361., 1. o.